A babbu meu

Istìzile, altighinu e fat'a tonu,
fronti-altu, oji-jaru e cari-tundu,
abigu1, né castanzu né biundu,
severu, ma 'e animu fut bonu.

Ladinu2 e intzisivu in s'arrejonu,
discutinde a niunu fut segundu:
mancari illiteradu fut profundu
ca de natura teniat su donu.

Ischiat sos revessos adrissare
e po cumponner pretos3 a cussentzia
lu preferiat su paisu intreu.

Si Deu m'aèrat postu a seberare
leàrem'unu babbu a preferentzia,
m'aia seberadu a babbu meu.

Chena die

1 Abigu: come s’abe, l’ape.
2 Ladinu: chiaro.
3 Pretos: liti.